'คืนความสุขให้ประชา ข้าวแกงตร.พลับพลา 10 บ.' คุณภาพดี ประหยัด อร่อย! - thairath.co.th
'คืนความสุขให้ประชา ข้าวแกงตร.พลับพลา 10 บ.' คุณภาพดี ประหยัด อร่อย!
โดย ไทยรัฐออนไลน์ 9 พ.ย. 2558 11:20
ผกก.สน.พลับพลาไชย 1 เปิดโครงการ "คืนความสุขสู่ประชา ข้าวแกงพลับพลาราคาประหยัด 10 บาท" นำข้าวแกงราคาถูกตั้งร้านขาย 3 สาขา ช่วยประชาชนลดค่าครองชีพ อร่อย ประหยัด ตามแนวคิด “ทำดี ทำได้ ทำทันที” ของ พล.ต.ท.ศานิตย์ มหถาวร รรท.ผบช.น.
เมื่อเวลา 08.00 น. วันที่ 9 พ.ย. พ.ต.อ.นครินทร์ สุคนธวิท ผกก.สน.พลับพลาไชย 1 พ.ต.ท.พงศ์ธร พงศ์รัชตนันทน์ รอง ผกก.ป.สน.พลับพลาไชย 1 และ พ.ต.ท.พิพัฒน์ บุญพิทักษ์ สวป.สน.พลับพลาไชย 1 ร่วมเปิด “โครงการคืนความสุขสู่ประชา ข้าวแกงพลับพลาราคาประหยัด 10 บาท” ณ สถานีบริการประชาชนศูนย์การค้าวรจักร นำข้าวแกงราคาถูกมาตั้งร้านขายให้ประชาชน นักศึกษา พนักงานออฟฟิศ และผู้ใช้แรงงานในพื้นที่ได้ซื้อหาอาหารเช้าคุณภาพดีมาบริโภคได้ในราคาประหยัด
ผกก.สน.พลับพลาไชย 1 เปิดโครงการ ข้าวแกงพลับพลา ราคาประหยัด 10 บาท" ตามแนวคิด “ทำดี ทำได้ ทำทันที” ของ พล.ต.ท.ศานิตย์ มหถาวร รรท.ผบช.น.
พ.ต.อ.นครินทร์ กล่าวว่า โครงการนี้ทำตามแนวคิด “ทำดี ทำได้ ทำทันที” ของ พล.ต.ท.ศานิตย์ มหถาวร รรท.ผบช.น.ที่ต้องการคืนความสุขให้ประชาชน ช่วยลดค่าครองชีพเรื่องการซื้อของบริโภค ซึ่งจะดำเนินงานด้วยการเตรียมข้าวสวยหุงสุกพร้อมกับข้าว 4 อย่าง มาขายแบบข้าวราดแกงหรือซื้อเป็นกับข้าว ราคาถุงละ 10 บาท ในช่วงเช้าวันจันทร์ วันพุธ และวันศุกร์ ตั้งแต่เวลา 06.30 น. เป็นต้นไป ซึ่งนอกจากจะตั้งร้านที่สถานีบริการประชาชนศูนย์การค้าวรจักรแล้ว ยังจะขยายสาขาข้าวแกงตำรวจไปตั้งที่ตลาดโบ๊เบ๊ และหน้าโรงพัก เพื่อความทั่วถึง ทั้งนี้ขอยืนยันเรื่องคุณภาพและรสชาติของอาหารว่าดีแน่นอนแม้จะขายในราคาต่ำกว่าทุนคือถุงละ 10 บาท เท่านั้นเอง.
ตร.พลับพลา 'คืนความสุขให้ประชา จัด ข้าวแกง10 บ.' คุณภาพดี ประหยัด อร่อย!
ข้าวแกงตำรวจ
ข้าวแกงตำรวจ10บาท
นครินทร์ สุคนธวิท
ข้าวแกงพลับพลาราคาประหยัด
ข้าวแกงราคาประหยัด